Slovenska kronika, 3.2.2010


Naslov: Otvoritev ceste na Artu

Napoved za voditelja:

Kar deset let so morali krajani Arta v sevniški občini, ki leži nad hidro elektrarno Blanca, čakati, da so jim le uredili cesto do in skozi vas. To čakanje se je zdaj obrestovalo, saj je občina združila več projektov, tako da so bili krajani deležni tudi drugih pridobitev, saj so uredili še javno razsvetljavo in meteorno kanalizacijo, tako da je kraj zdaj dobil lepšo in prijaznejšo podobo.

T- Z Arta GORAN ROVAN /

X- Snemalec Tomaž Pavkovič

X- Montažer Jože Grajžl /

Pred desetimi leti so si v vasi Arto zgradili športno igrišče, zdaj pa so le dočakali, da se lahko v vas pripeljejo po obnovljeni in razširjeni cesti.

T- JANOŠ JANC /
X- predsednik KS Studenec /
Ja, cesta je bila zelo v slabem stanju. Zato jo je bilo treba obnoviti. Okoli 700 metrov je dolžina ceste. Cesta se je tudi razširila, obenem smo naredili tudi naredili, obnovili javno razsvetljavo, postavili smo okoli 30 novih luči. To je ena velika pridobitev za vas Arto in tudi za okolico.

Za obnovo ceste in druge pridobitve so v sevniški občini združili dva projekta.

T- SREČKO OCVIRK /
X- župan občine Sevnica /

Del ceste se je uredil in javne razsvetljave v okviru Državnega lokacijskega načrta HE Blanca, del ceste pa v okviru lokalnih cest, rekonstrukcija lokalnih cest, preko občinske investicije. Hkrati pa ta cesta pomeni zelo hitro povezavo iz Studenca proti Krškemu, tudi proti Sevnici.

Zdaj je namreč odprt tudi most pri HE Blanca za promet, tako da je pot do Sevnice bistveno krajša. Nove pridobitve v vasi Arto so veseli prav vsi.

T- ALOJZ PAVKOVIČ /
X- krajan z Arta /

Tudi za nas, ki imamo kamione je cesta sedaj dost široka, lahko pridemo z avti, s kamioni domu. Mislim, da je to zelo velika pridobitev, tudi velik zalogaj za občino Sevnica.

V sevniški občini so v preteklem letu obnovili kar nekaj cestnih odsekov in kot zagotavljajo bodo letos s temi deli nadaljevali.

